Legal Document

Category: 943

Text:
4. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 367 της 14/22 Μαΐου 1979 (ΦΕΚ Α΄ 1) Περί αυξήσεως του αριθμού των οργανικών θέσεων διακόνων της Ιεράς Μητροπόλεως Πατρών. Έχοντες υπ’ όψει: 1.Τας διατάξεις του άρθρ. 1 παρ. 1-2 του Νόμ. 673/1977 «περί ανακατανομής και ρυθμίσεως οργανικών τινων θέσεων διακόνων». 2.Το υπ’ αριθ. 146/205/12.2.1979 έγγραφον της Ιεράς Συνόδου της Εκκλησίας της Ελλάδος, εις το οποίον διατυπώνεται η γνώμη της, ήτις ελήφθη κατά την συνεδρίασιν αυτής της 18.1.1979 και 3.Την υπ’ αριθ. 301/1979 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν: Άρθρον μόνον.-1.Αι οργανικαί θέσεις διακόνων της Ιεράς Μητροπόλεως Πατρών, ως ανακατανεμήθησαν δια του εδαφ. α΄ της παρ. 1 του άρθρ. 1 του Νόμ. 673/1977 (ΦΕΚ 238 Α΄) και εν συνεχεία εμειώθησαν δια της μετατροπής, δυνάμει της παρ. 2 του άρθρ. 25 του Νόμ. 817/1978 (ΦΕΚ 170Α΄), εξ αυτών εις θέσεις ιεροκηρύκων αυτής, αυξάνονται από 10 εις 18 εν συνόλω. 2.Προς τούτο αι θέσεις Ιεροδιακόνων των Ιερών Μητροπόλεων Γυθείου, Κεφαλληνίας, Κυθήρων και Φωκίδος, μειούνται αντιστοίχως κατά 2 ανερχόμεναι, μετά ταύτα και συμφώνως προς τας εις την προηγουμένην παράγραφον του παρόντος αναφερομένας διατάξεις εις 4 δι’ εκάστην. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. Σελ.118,124(β Τεύχος 1315 Σελ. 32 33.B.δ.4 Διάκονοι